OSNOVNA ŠKOLA DRENJE

Ljudevita Gaja 28

31418 Drenje

 Na temelju članka 391. stavak 1. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članku 74. Statuta Osnovne škole Drenje (KLASA: 012-03/19-01/01 URBROJ: 2121-18-19-2) od 27. kolovoza 2019. i Zaključka zamjenika župana Osječko-baranjske županije o davanju suglasnosti Osnovnoj školi Drenje za prodaju nekretnine u vlasništvu škole (KLASA:940-04/24-01/2 URBROJ:2158-02-24-3) od 23. siječnja 2024., ravnatelj škole raspisuje

**J A V N I N A T J E Č A J**

**za prodaju nekretnine u vlasništvu Osnovne škole Drenje**

**I.**

Javnoj prodaji izlaže se nekretnina u vlasništvu Osnovne škole Drenje, Drenje i to:

* nekretnina upisana u z.k.ul. br. 775 dvorište, označena kao k.č.br. 1136,

u naravi dvorište, ukupne površine 1520 m2, u k.o. Preslatinci

**II.**

Početna cijena za nekretninu iz točke I. ovog natječaja iznosi: 2.500,00 eura.

**III.**

Pravo na kupnju nekretnine imaju sve pravne i fizičke osobe koje, po važećim propisima Republike Hrvatske, mogu stjecati nekretnine na području Republike Hrvatske. Nekretnina iz točke I. ovog natječaja kupuje se po načelu „viđeno-kupljeno“, što isključuje prigovore bilo koje vrste na stanje iste.

Pisana ponuda mora sadržavati:

* iznos ponuđene cijene koji ne može biti manji od iznosa početne cijene
* za fizičke osobe: ime i prezime, OIB, adresa prebivališta
* za pravne osobe: naziv, adresa, OIB pravne osobe, podatke osobe ovlaštene za zastupanje
* iznos uplaćene jamčevine
* broj računa natjecatelja radi eventualnog povrata jamčevine
* potpis ponuditelja

Uz pisanu ponudu, ponuditelj mora dostaviti:

* dokaz o uplati jamčevine
* za fizičke osobe: preslika osobne iskaznice
* za obrtnike: preslika obrtnice
* za pravne osobe: dokaz o upisu u sudski registar
* preslika bankovne kartice ili potvrda banke o računu poslovnog subjekta radi eventualnog povrata jamčevine

**IV.**

Zainteresirani ponuditelji dužni su uplatiti jamčevinu u iznosu 10% od iznosa početne cijene nekretnine, a u korist Osnovne škole Drenje, Ljudevita Gaja 28, 31418 Drenje, IBAN HR7123600001502689336, model: 00, poziv na broj – VAŠ OIB i opis plaćanja: jamčevina za kupovinu nekretnine.

**V.**

Jamčevina se uračunava u cijenu ukoliko natjecatelj uspije u natječaju, odnosno vraća mu se ako nije uspio sa svojom ponudom.

Jamčevina se vraća u roku od 15 dana od dana odabira najpovoljnijeg ponuditelja, u nominalnom iznosu bez obračunatih kamata.

Ako natjecatelj odustane od svoje ponude ili ako se ne pridržava uvjeta iz ovog natječaja gubi pravo na povrat uplaćene jamčevine.

**VI.**

Podnošenjem pisane ponude na ovaj javni natječaj, smatra se da su ponuditelji dali privolu za korištenje njihovih osobnih podataka u svrhu provođenja javnog natječaja.

Nepravodobne, neuredne i nepotpune ponude neće biti razmatrane.

**VII.**

Prednost pri odabiru ima natjecatelj koji ponudi veći iznos.

Ako su dva ili više ponuditelja ponudila istu cijenu za nekretninu i ispunjavaju uvjete natječaja, najpovoljnijim ponuditeljem smatra se onaj koji je prvi predao ponudu.

Odluka o odabiru najpovoljnijeg ponuditelja donijet će se u roku od 15 dana od dana isteka roka za dostavu ponuda, na sjednici Školskog odbora javnim otvaranjem ponuda i izborom najpovoljnijeg ponuđača.

**VIII.**

Porezne obveze i ostale troškove vezane uz kupnju i prijenos vlasništva snosi kupac.

U cijenu nekretnine nisu uračunate obveze koje snosi kupac.

**IX.**

Ponude se podnose u zatvorenoj kuverti na adresu: Osnovna škola Drenje, Ljudevita Gaja 28, 31418 Drenje uz naznaku: „ponuda za nekretninu – ne otvaraj“.

Rok za podnošenje ponuda je zaključno do 8. ožujka 2024.

**X.**

O rezultatima natječaja natjecatelji će biti pisanim putem obaviješteni u roku od osam dana od dana donošenja Odluke o odabiru najpovoljnije ponude.

Natjecatelj koji uspije s ponudom sklopit će sa Školom kupoprodajni ugovor u roku od 8 dana od dana poziva prodavatelja.

Najpovoljniji ponuditelj dužan je u roku od 15 dana od dana potpisa kupoprodajnog ugovora uplatiti preostali iznos kupovne cijene (razlika između ponuđenog iznosa i uplaćene jamčevine).

U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

Najpovoljniji prvi ponuditelj koji je odustao od ponude, gubi pravo na povrat jamčevine.

**XI.**

Prodavatelj zadržava pravo poništenja cijelog ili dijela natječaja bez obrazloženja i nije obvezan prihvatiti niti jednu pristiglu ponudu, u kojem slučaju ne odgovara za eventualnu štetu ponuditelju.

Javni natječaj za prodaju nekretnina iz točke I. ovog Javnog natječaja objavit će se u „Glasu Slavonije“, oglasnoj ploči i mrežnoj stranici Osnovne škole Drenje, Drenje.

Informacije u vezi provođenja natječaja mogu se dobiti u Osnovnoj školi Drenje, Ljudevita Gaja 28, 31418 Drenje i na telefon 031/862-004 svakim radnim danom od 8:00 do 15:00 sati.

 RAVNATELJ

 Darko Čota, dipl.ing.

KLASA:406-01/24-01/01

URBROJ:2121-18-01-24-1

Drenje, 29. veljače 2024.